ཡིན་ཡང་ང་རང་མི་ཡུལ་འདིའི་ནང་དུ་ལོ་གཅིག་འཚོ་ཐུབ་ཀྱི་མི་འདུགཟླ་ཁ་ཤས་ཀྱི་སྔོན་དུ་ངས་རྒྱ་མཚོ་ནང་ལྕེབས་མ་ཐུབ་ནའང་མེ་མདའ་ཞིག་རང་ཉིད་ཀྱི་ཁ་ནང་བཅུག་ཏེ་རྐང་པ་མནན་བཞག་ན་ཤིན་ཏུ་ལེགས་པའི་ལྕེབ་སྟངས་ཞིག་རེད་སྙམ།ང་རང་སློབ་གྲྭའི་ནང་དུ་ཡིད་སྨོན་ཤོར་ཡུལ་ཉག་གཅིག་ནི་སློབ་གྲྭའི་སྒོ་ཁར་ནམ་ཡང་ཤིང་སྡོང་ཞིག་ལྟར་འགྲེང་ཡོད་པའི་སྒོ་སྲུང་དེའི་སྐེད་པར་བཏགས་པའི་མེ་མདའ་ཐུང་ཐུང་དེ་ཡིན།ང་རང་སློབ་ཚན་ཚོགས་སུ་ཡང་མ་སོང་བར་མེ་མདའ་དེ་ལ་རྒྱང་ལྟ་བྱས་ནས་བསྡད་མྱོང་།ཉིན་ཞིག་ཤིང་སྡོང་ཞིག་དང་འདྲ་བའི་སྒོ་སྲུང་དེ་འགུལ་བྱུང་།འགུལ་པ་མ་ཟད་སློབ་གྲྭའི་སྒོ་ནས་ཐོན་ཏེ་སྲང་ལམ་དུ་ཕྱིན་སོང་།ངས་ཁོ་རང་དེད་ནས་ཕྱིན།ཁོ་རང་མུན་ནག་ཟེར་བའི་ཁོ་ཧྥེ་ཁང་དུ་འཛུལ་སོང་།ང་རང་ཡང་ནང་དུ་འཛུལ་ཏེ་ཁོ་ཧྥེ་ཁ་མོ་བཙན་དུག་འདྲ་བ་ཞིག་ཉོས་པ་ཡིན།སྒོ་སྲུང་ཁོ་རང་ཁོ་ཧྥེ་ཁང་དུ་བསྡད་དུས་ཀྱང་ཤིང་སྡོང་ཞིག་སར་བཙུགས་པ་བཞིན་གཡོ་འགུལ་མི་འདུགསྐབས་རེར་ཤིང་སྡོང་གི་ཡལ་འདབ་ལ་རླུང་བུ་ཕོག་པ་བཞིན་ལག་པ་དེ་འགུལ་ཙམ་གྱིས་ཁོ་ཧྥེ་འཐུང་བར་བྱེད།